en en es my my my my my my my my my my my my my my my my my my my my my my my my my my my my my my my my my my my my my my
အရှူရပ် ခန္ဓာကိုယ်စိုက် ဝေဒနာလိုက်ဆိုသည်နှင့် ၀င်သက်ဆွဲပြီး အရှူရပ်လိုက်ပါ။ အသက်ရှူခြင်းကို ခေတ္တရပ်ပြီး အသက် ခဏအောင့်ထားပါ။ စိတ်ဖြင့် ခန္ဓာကိုယ်တစ်ကိုယ်လုံးကိုခြုံပြီး ကြည့်လိုက်ပါ။ စိတ်သည်အထင်ရှားဆုံး ဝေဒနာ ဆီသို့ ရောက်သွားလိမ့်မည်။ ထိုဝေဒနာပေါ်မှာ သတိကြပ်ကြပ်ကပ်ပြီး ဝေဒနာလိုက်ပါ။ ဝေဒနာဆိုတာ နာတာ၊ ကျင်တာ၊ ထုံတာ၊ ကိုက်တာ၊ တောင့်တင်းတာ အမျိုးမျိုးရှိရာ ထိုပေါ်လာတဲ့ ဝေဒနာမှာ စိတ်ကိုတင်းထားပြီး သတိကြပ်ကြပ်ပြုလျက် ဝေဒနာလိုက်ရမည်။ ဝေဒနာဆိုတာ ခံစားမှုဖြစ်ပါသည်။ နာရင်နာမှန်းသိ၊ ကျင်ရင်ကျင်မှန်းသိ၊ ပူရင်ပူမှန်းသိ၊ အေးရင် အေးမှန်းသိ၊ ထုံရင်ထုံမှန်းသိ၊ ကိုက်ရင်ကိုက်မှန်းသိ ဖြစ်ပေါ်လာတဲ့ ခံစားမှုဝေဒနာအတိုင်း သတိကြပ်ကြပ်ပြုပြီး ဝေဒနာ လိုက်ရမည်။
ဥပမာ-ဝေဒနာစလိုက်ခါစ၌ ဒူးခေါင်းမှာ နာနေတဲ့ဝေဒနာကိုစ၍ သိနေတယ်ဆိုပါစို့။ ထိုနာနေတဲ့ဝေဒနာမှာ သတိ ကပ်ထားပြီး သိနေပါ။ ပထမဝေဒနာပေါ်တွင် သတိလေးတင်မိရုံတင်မိတဲ့အတွက် ဒူးခေါင်းက နာတယ်လို့ သိလိမ့်မယ်။ အဲဒါကို ဝေဒနာ သညာလို့ ခေါ်တယ်။ ဒူးခေါင်းဆိုတဲ့ မှတ်သားမှုသညာပါနေလို့ပဲ။ ကြိုးစားပြီး မလှုပ်ဘဲ၊ မပြင်ဘဲ အဲဒီဝေဒနာမှာ သတိကပ်ထားရင် တဖြည်းဖြည်းနဲ့ ဝေဒနာထဲကို စိတ်ကလေးရောက်သွားပြီး နာတဲ့သဘောလေးပဲ သိနေ တော့တယ်။
ဒူးခေါင်းက နာတယ်လို့ မသိတော့ဘဲ နာတဲ့သဘောလေးပဲ သိနေတယ်။ ခန္ဓာကိုယ် ပျောက်နေတယ် (နာနေတာ ဒူးခေါင်းက ဆိုတာရော၊ ငါ့ဒူးခေါင်းဆိုတာရော၊ ခန္ဓာကိုယ်ကြီးကိုရော သတိမထားမိတော့ဘူး၊ နာနေတာလေးကိုပဲ သိနေတယ်)။ အဲဒီလို နာတဲ့သဘောလေးပဲသိနေတာ ပရမတ်လမ်းကြောင်းပေါ် ရောက်နေတာ။ ပရမတ်ဆိုတာ သဘောတရားသက်ပဲ။ နာတဲ့သဘောလေးပဲ သိနေတာ ဝေဒနာပညာခေါ်တယ်။ ၀ိပဿနာလမ်းကြောင်းပေါ် ရောက်နေတယ်။
ဝေဒနာသတိကပ်ပြီး လိုက်တဲ့အပိုင်းမှာ ကျေးဇူးရှင်စွန်းလွန်းဆရာတော်ဘုရားကြီးက အရေးကြီးပြီး လိုက်နာရမည့် စည်းမျဉ်းတစ်ခု သတ်မှတ်ထားပါသည်။ ‘‘ညောင်းမပြင်နဲ့’’ ဖြစ်ပါသည်။ ညောင်းရင်၊ နာရင်၊ ကျင်ရင်၊ ကိုက်ခဲရင်ဖြစ်စေ မည်သည့်အကြောင်းနှင့်မှ ခြေ၊ လက်၊ ခေါင်း၊ ကိုယ်တို့ကို မလှုပ်မပြင်ဘဲငြိမ်ပြီး သည်းခံ၍ ပေါ်လာတဲ့ ဝေဒနာမှာ သတိကပ်ပြီး ဝေဒနာလိုက်ရပါမည်။ ဒုက္ခလက္ခဏာကို ဣရိယာပုတ်ဖုံးတယ်လို့ စာထဲမှာ ဆိုပါတယ်။ ထို့ကြောင့် ဣရိယာပုတ်ကို မပြင်ဘဲ မလှုပ်ဘဲ ကိုယ်ခန္ဓာကို ငြိမ်ထားပြီး ဝေဒနာပေါ်မှာ သတိရာနှုန်းပြည့်ရှိအောင် သတိကြပ်ကြပ် ပြုပြီး ဝေဒနာလိုက်ရမည်။
ဝေဒနာအထဲကို စိတ်ရောက်သွားရင် ဝေဒနာသဘောလေးပဲ သတိကပ်မိပါလိမ့်မည်။ ထိုဝေဒနာကို သတိ ကပ်ထားပါက ဝေဒနာသည် တက်လာလိုက်၊ ကျသွားလိုက်၊ တက်လာလိုက်၊ ကျသွားလိုက် ဖြစ်နေသည်ကို တွေ့ရ လိမ့်မည်။ စာစကားနှင့်ပြောရလျှင် ဝေဒနာသည် ဖြစ်လိုက် ပျက်လိုက် ဖြစ်နေသည်ကို တွေ့ရမည်။ ဆရာတော် ဘုရားကြီးကလည်း ‘‘ဖြစ်လိုက်ပျက်လိုက်၊ ဖြစ်ပျက်လိုက်နဲ့၊ စဉ်လာဖြစ်ပျက်မှု’’ လို့ ဟောတော်မူပါတယ်။ အဆက်မပြတ် ဖြစ်ပျက်နေတာတွေ့တော့ ဒီခန္ဓာကိုယ်ရဲ့ မမြဲတဲ့ အနိစ္စသဘောတရားတွေကို သိလာမယ်။
သတိကပ်ပြီး လိုက်နေတဲ့ဝေဒနာသည် တက်လာပါက ပိုပြီးပြင်းထန်စွာ နာကျင်စူးရှလာပါက တရားအားထုတ် သူတိုင်း ပြင်းထန်တဲ့ နာကျင်စူးရှတဲ့ဝေဒနာတွေ မြန်မြန်ကုန်စေလို၊ လျော့စေလိုကြသည်ပင် ဖြစ်ပါသည်။ သို့သော်လည်း ထိုပြင်းထန်သော ဝေဒနာတို့သည် ကုန်ချင်မှကုန်မည်၊ လျော့ချင်မှ လျော့မည်။ သူ့သဘောသူဆောင်နေတာ၊ ကိုယ်က ပြုပြင်လို့မရပေ။ ဝေဒနာကို သတိကပ်လိုက်နေရင်း ဤခန္ဓာကိုယ်သည် မိမိအလိုသို့ မလိုက်ဘဲ၊ သူ့သဘော သူဆောင် နေသော အနတ္တသဘောတရားကို သိလာ၊ သဘောက်ပေါက်လာပါလိမ့်မည်။ ကိုယ်ရောစိတ်ပါငြိမ်ပြီး ဝေဒနာမှာ သတိ ကပ်နေပါက မမြဲတဲ့ အနိစ္စသဘောနှင့် အစိုးမရ အလိုမလိုက်တဲ့ အနတ္တ သဘောတရားကြားမှာ ပြင်းထန် နာကျင် စူးရှသော ဤခန္ဓာကိုယ်ကြီး၏ ဆင်းရဲသော ဒုက္ခသဘောတရားတို့ကို သိလာပါလိမ့်မယ်။ ကိုယ်ရော စိတ်ပါငြိမ်ပြီး ဝေဒနာ သတိကပ်ပြီး လိုက်ပါများလာတော့ ဒီခန္ဓာကိုယ်ကြီးရဲ့ မမြဲတဲ့သဘော အနိစ္စ၊ ဆင်းရဲတဲ့သဘော ဒုက္ခ၊ ကိုယ့် အလိုမလိုက် အစိုးမရတဲ့သဘော အနတ္တသဘောတွေကို ထိုးထွင်းပြီး သိလာပါလိမ့်မည်။ ဤကဲ့သို့ အနိစ္စ၊ ဒုက္ခ၊ အနတ္တ တရားတွေ ထိုးထွင်းသိလာပါက မိမိခန္ဓာကိုယ်ရဲ့ အပြစ်အာဒီန၀တွေ မြင်လာလို့ ကိုယ့်ကိုယ်ကို ချစ်ခင်နှစ်သက်စွဲလမ်းတဲ့ စိတ်တွေ လျော့ပါးလာတယ်။ သူတစ်ပါးကို ချစ်တဲ့စိတ်၊ ဥစ္စာပစ္စည်းကို စွဲလမ်းတဲ့စိတ်တွေလည်း လျော့ပါးလာတယ်။
အရှူရပ်ပြီး ခန္ဓာကိုယ်စိုက် ဝေဒနာစပြီးလိုက်တာနဲ့ ထိုစပြီး ပေါ်လာတဲ့ ဝေဒနာကို အစမှ ထိုဝေဒနာဆုံးသည့် တိုင်၊ ပြတ်သည့်တိုင်၊ ကုန်သည့်တိုင်၊ ချုပ်သည့်တိုင်၊ ကျွတ်သည်တိုင် အစဉ်မပြတ် သတိကပ်ပြီး လိုက်ရမည်။ ထိုသတိကပ်ပြီးလိုက်သည့် ဝေဒနာကုန်၊ ဆုံး၊ ချုပ်၊ ပြတ်၊ ကျွတ်သည့်အခါ၌ ကံကောင်းလျှင် သောတာ ပတ္တိမဂ်ပြတ်တတ်၊ ရတတ်ပါသည်။ ဝေဒနာကုန်၊ ဆုံး၊ ချုပ်၊ ပြတ်၊ ကျွတ်တိုင်းတော့ မဂ်မ ရနိုင်ပါဘူး။ သို့သော် မဂ်ရသည့် အခါ၌ ဝေဒနာကုန်၊ ဆုံး၊ ချုပ်၊ ပြတ် ၊ ကျွတ်သည့်အခါတွင် ရတတ်သည့်အတွက် ကိုယ်ရောစိတ်ပါငြိမ်ပြီး ကြီးစွာသောသတိဖြင့် ကြိုးစားပြီး ဝေဒနာ လိုက်ရပါသည်။
မခံသာ မှန်ပါဘိသည်တရား၊ ခံသာလျှင် သံသရာကြောမှာ မျောလိမ့်အများလို့ စွန်းလွန်းဆရာတော်ဘုရားကြီးက ဆုံးမ ဟောကြားခဲ့ပါတယ်။ စူးရှပြင်းထန်နာကျင်တဲ့ ဝေဒနာတွေဟာ မိမိခန္ဓာကိုယ်ထဲမှာ အမှန်ရှိနေတဲ့ တရားတွေပါ။ အမှန်တကယ်ဆင်းရဲတဲ့ သစ္စာတရားတွေပါ။ ဒုက္ခသစ္စာကို မျက်မှောက်ပြုရမယ်လို့ ဆိုတာ။ စူးရှပြင်းထန်နာကျင်တဲ့ ဝေဒနာတွေကို ကိုယ်ရောစိတ်ပါငြိမ်ပြီး သတိကပ်ထားဖို့ပါဘဲ။ လူတိုင်း ဒီစူးရှပြင်းထန်နာကျင်တဲ့ ဝေဒနာတွေကို မခံနိုင်တာ မဟုတ်ပါဘူး။ မခံချင်ကြတာပါ။ သံသရာ တလျှောက်လုံး ဒီဝေဒနာတွေကို မခံချင်လို့ ဣရိယာပုတ်နဲ့ဖုံး၊ ခြေတွေလက်တွေ ပြင်ပြင်နေကြတာပါ။ ခြေတွေလက်တွေပြင်လိုက်တော့ မခံသာတဲ့ ဝေဒနာက ခံသာသွားတယ်။ ခံသာသွားတော့ အမှန်တကယ်ရှိတဲ့ ဒုက္ခသစ္စာကို မသိတော့ဘူး။ ဒုက္ခသစ္စာအမှန်တရားကို မသိတော့ သံသရာကို မရပ်မနား လည်ရ တော့မှပဲ ဖြစ်တယ်။
သံသရာမှလွတ်ရန် နိဗ္ဗာန်သွားရာတခုတည်းသော လမ်းကြောင်းမှာ သတိပဠာန်တရား လေးပါးပင်ဖြစ်ပါသည်။ ဝေဒနာကို သတိကပ်၍ လိုက်ခြင်းသည် ဝေဒနာနုပဿနာကို အဓိကထား အားထုတ်ခြင်းပင်ဖြစ်ပါသည်။ သတိပဠာန်တရားလေးပါး တပြိုင်နက်ဖြစ်နေသော်လည်း ထင်ရှားသောဝေဒနာကို သတိကပ်ထားခြင်းဖြင့် ဝေဒနာ နုပဿနာက ဦးဆောင်နေ ပါသည်။ ကျန်တဲ့သုံးပါးကလည်း နောက်ကကပ်ပြီး လိုက်လျှက်ရှိပါသည်။ ယောဂီတိုင်း မဂ်ဖိုရအောင် ကြိုးစားပွားများ အားထုတ်ရာ၌ မဖြစ်မနေ ဉာဏ်စဉ်(၁၀)ပါးကို အစဉ်လိုက်တက်၍ ပွားများအားထုတ် သွားရပေမည်။ သမ္မသန ဉာဏ်မှ စတင်ပွားများ အားထုတ်ရ၍ ဉာဏ်(၁၀)ပါး ဆုံးသွားပါက သောတာပတ္တိမဂ်ရပါမည်။ ဒုတိယအကြိမ် သမ္မသနဉာဏ်မှ ဆက်လက် သတိကပ်ပွားများ၍ ဒုတိယအကြိမ် ဉာဏ်စဉ်(၁၀)ပါး ကုန်ဆုံးသွားပါက သကဒါဂါမိမဂ်ရပေမည်။ တတိယ အကြိမ် သမ္မသနဉာဏ်မှ ဆက်လက် သတိကပ်ပွားများ၍ တတိယအကြိမ် ဉာဏ် စဉ်(၁)ပါးကုန်ဆုံးသွားပါက အနာဂါမိမဂ် ရပေမည်။ စတုတ္ထအကြိမ် သမ္မသနဉာဏ်မှ ဆက်လက်သတိကပ်ပွားများ၍ စတုတ္ထအကြိမ် ဉာဏ်စဉ်(၁၀)ပါး ကုန်ဆုံးသွား ပါက အရဟတ္တမဂ်ကို ရပေမည်။
ကျေးဇူးရှင်စွန်လွန်းဆရာတော်ဘုရားကြီးသည် ကြီးစွာသော ဇွဲ၊ လုံ့လ၊ ၀ီရိယ၊ ကြီးစွာသော သတိဖြင့် မနေမနား သတိပဠာန် တရားလေးပါးကို ပွားများအားထုတ်သောကြောင့် တစ်လလျှင်တစ်မဂ်နှုန်း၊ လေးလဖြင့် မြန်မာသက္ကရာဖ် ၁၂၈၂ ခုနှစ် သီတင်းကျွတ်လပြည့်ကျော် (၁၃)ရက် အင်္ဂါနေ့ည (၁၀)နာရီ အချိန်တွင် အရဟတ္တဖိုလ်ရပြီး ရဟန္တာ ဖြစ်တော် မူပါသည်။
ခန္ဓာကိုယ်မှာပေါ်လာတဲ့ဝေဒနာကို ဖြစ်တဲ့အတိုင်းလေး သတိကပ်ဝေဒနာလိုက်နေတာက သမ္မသနဉာဏ် ဖြစ်ပါ သည်။ ဉာဏ်စဉ် နံပတ်(၁) သမ္မသနဉာဏ်(အကြောင်း ဉာဏ်)ဖြစ်ပါသည်။
ကိုယ်ရောစိတ်ပါငြိမ်ပြီး ဝေဒနာပေါ်မှာ သတိကြပ်ကြပ်ပြုပြီး ဝေဒနာလိုက်နေပါက သတိရှိသော စိတ်ကလေး သည် ဝေဒနာကို အတွင်းပိုင်းသို့ ထိုးဖောက်ဝင်ရောက်သွားမည်။ (သို့မဟုတ်) ဝေဒနာကို သတိရှိသော စိတ်ကလေးက ရာနှုန်းပြည့် ခြုံငုံမိသွားလိမ့်မည်။ ထိုအခါ သတိကပ်ထားသော ဝေဒနာသည် မတည်ငြိမ်၊ ဝေဒနာသည် တက်လာလိုက် ကျသွားလိုက်၊ တက်လာလိုက် ကျသွားလိုက်ဖြစ်နေသည်ကို သိနေလိမ့်မည်။ စာစကားနှင့်ပြောလျှင် ဝေဒနာဖြစ်ပျက် နေတာကို သိလိမ့်မည်။ ရုပ်ကလပ်စည်းတွေ ဖြစ်လာလိုက်၊ ပျက်သွားလိုက်နဲ့ ဒလစ်ပမရပ်မနား ဖြစ်ပျက်နေတာတွေ သိလာလိမ့်မယ်။ သတိထားမိ လာလိမ့်မယ်။ ဤကဲ့သို့ ဖြစ်ပျက်နေတာကို သိနေတာ ဉာဏ်စဉ်နံပါတ် (၂) ဖြစ်တဲ့ ဥဒယိဗ္ဗ ယဉာဏ် ရောက်သွားတာပါ။
ခြေတွေ၊ လက်တွေ၊ ကိုယ်တွေကို မလှုပ်ဘဲ၊ မပြင်ဘဲ ကိုယ်ရောစိတ်ပါငြိမ်ပြီးတော့ ဝေဒနာပေါ်မှာ သတိအဏသ် မပြတ်စေဘဲ သတိကြပ်ကြပ်ပြုပြီး ကပ်ထားရင် ဝေဒနာဖြစ်ပျက်နေတာ ရုပ်ကလပ်စည်းတွေ ဖြစ်ပျက်နေတဲ့အထဲမှာ ပျက်ပျက် နေတာကို ပိုမို ထင်ရှားစွာ သိနေလိမ့်မယ်။ သတိပြုမိနေလိမ့်မယ်။ အဲဒီလို ပျက်တာကို ပိုထင်ရှားစွာ သိနေတာ ဉာဏ်စဉ်နံပါတ်(၃)ဖြစ်တဲ့ ဘင်္ဂဉာဏ် အထိ ရောက်သွားပါတယ်။
ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာ ဆက်ကပ်ထားပါက ခန္ဓာငါးပါး ရုပ်နာမ် နှစ်ပါးတို့ ပျက်ပျက်သွားတာကို ထင်ထင်ရှားရှားသိနေတဲ့အတွက် သတိပြုမိတဲ့အတွက် ဒီခန္ဓာငါးပါးကို ကြောက်မက်ဖွယ် ဘေးကြီး ဆိုတာ သိလာပါလိမ့်မယ်။ အဲဒီလို ကြောက်မက်ဖွယ် ဘေးကြီးလို့ သိလာတာဉာဏ်စဉ် နံပါတ်(၄) ဖြစ်တဲ့ ဘယဉာဏ် အထိ ရောက်သွားပါတယ်။
ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာ ဆက်ကပ်ထားပါက ခန္ဓာငါးပါးရုပ်နာမ်နှစ်ပါးတို့ရဲ့ မမြဲတဲ့ သဘော၊ ဆင်းရဲတဲ့သဘော၊ အစိုးမရအလိုမလိုက်တဲ့ သဘောတွေသိလာသဘောပေါက်လာတဲ့အတွက် ခန္ဓာငါးပါးရဲ့ အပြစ် အာဒီန၀တွေ မြင်လာတယ်။ တရားအားမထုတ်ခင်က မိမိခန္ဓာကိုယ်ကြီးက မြဲတယ်၊ ချမ်းသာတယ် ကိုယ့်အလို လိုက်တယ်၊ တင့်တယ်တယ်လို့ ထင်ကြတယ်။ ခန္ဓာကိုယ်မှာ သတိကြပ်ကြပ်ပြုပြီး ဝေဒနာလိုက်ပါများလာတော့ ခန္ဓာ ငါးပါးဟာ မမြဲဘူး၊ ဆင်းရဲတယ်၊ ကိုယ့်အလိုမလိုက်ဘူး၊ မတင့်တယ်ဘူးလို့ သိလာတဲ့အတွက် ခန္ဓာငါးပါးရဲ့အပြစ် အာဒီန၀တွေ သိမြင်လာတယ်။ အဲဒါ ဉာဏ်စဉ်နံပါတ်(၅)ဖြစ်တဲ့ အာဒီန၀ဉာဏ် အထိ ရောက်သွားပါတယ်။
ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာ ဆက်ကပ်ထားပါက ခန္ဓာငါးပါးရုပ်နာမ်နှစ်ပါး၏ အပြစ်အာဒီန၀တွေသိနေတဲ့အတွက် ဒီခန္ဓာငါးပါးကိုရော၊ နောက်ထပ်ဘယ်ခန္ဓာငါးပါးမှ မလိုချင်တဲ့ ငြီးငွေ့တဲ့စိတ်ပေါ် လာပါလိမ့်မယ်။ လူခန္ဓာ၊ တိရစ္ဆာန်ခန္ဓာ၊ နတ်ခန္ဓာ၊ ဗြဟ္မာခန္ဓာ ဘယ်ခန္ဓာငါးပါးမှ မလိုချင်ဘူး၊ ငြီးငွေ့လာတယ်။ အဲဒီလို ငြီးငွေ့ခြင်းဟာ ဉာဏ်စဉ်နံပါတ်(၆)ဖြစ်တဲ့ နိဗ္ဗိဒါဉာဏ် အထိ ရောက်သွားပါတယ်။
ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာ ဆက်ကပ်ထားပါက ခန္ဓာငါးပါးကို ငြီးငွေ့ပြီး ဒီ ခန္ဓာငါးပါး ရုပ်နာမ်နှစ်ပါး၏ သင်္ခါရတရားတို့မှ လွတ်မြောက်လိုတဲ့စိတ်ကလေး ပေါ်လာပါလိမ့်မယ်။ ဒီခန္ဓာငါးပါးက လွတ်မြောက်လိုတဲ့စိတ်ဟာ ဉာဏ်စဉ် နံပါတ်(၇)ဖြစ်တဲ့ မုစ္စ္စိတုကမျတာ ဥာဏ် အထိရောက်သွားပါတယ်။
မုစ္စ္စတုကမျတာဥာဏ်အထိ ရောက်သွား၍ ခန္ဓာငါးပါး ရုပ်နာမ်နှစ်ပါးမှ လွတ်မြောက်လိုသော်လည်း သမာဓိအား၊ ၀ိပဿနာအားက မပြည့်စုံမလုံလောက်သေးပါဘူး။ စာထဲ၌ ဥပမာပေးသည်က အင်မတန်ကျယ်ဝန်းတဲ့ မဟာသမုဒ္ဒရာကြီး ထဲမှာ မနေလိုလို့ ကမ်းကို ရောက်အောင် ပျံချင်တယ်။ ကြိုးစားပျံကြည့်ပါသည်။ ကမ်းက အလွန်ဝေးလွန်းလို့ရောက်အောင် မပျံနိုင်တဲ့အတွက် ငှက်ကလေးဟာ ရွက်လှေပေါ်ဘဲ ပြန်လာနားရပါတယ်။ ဤဥပမာကဲ့သို့ပင် ယောဂီပုဂ္ဂိုလ်သည် ခန္ဓာ ငါးပါး ရုပ်နာမ်နှစ်ပါးမှ ထွက်မြောက်လို လွတ်လိုသော်လည်း ၀ိပဿနာ ဉာဏ်အား မပြည့်စုံသေးသည့်အတွက် ခန္ဓာငါးပါး ကိုပင်လျှင်ဆက်၍ ကြီးစွာသော သတိဖြင့် သတိကပ်ဝေဒနာလိုက်ရမည်။ ဤကဲ့သို့ ခန္ဓာငါးပါးကို ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဆက်ကပ်ထားခြင်းသည် ဉာဏ်စဉ်နံပါတ်(၈) ပဋိသင်္ခါဉာဏ်အထိ ရောက်သွားပါတယ်။
ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာ ဆက်ကပ်ထားပါက နောက် ဉာဏ်စဉ်နံပါတ်(၉) ဖြစ်တဲ့ သင်္ခါရု ပေက္ခာဉာဏ်အထိ ရောက်သွားပါတယ်။ ခန္ဓာငါးပါး ရုပ်နာမ်နှစ်ပါးတို့၏ ဖြစ်ခြင်းပျက်ခြင်းကြောင့် ပေါ်လာသော ကာယိကဝေဒနာ၊ စေတသိက ဝေဒနာတို့ မည်မျှပြင်းထန်ပါစေ မည်မျှသိမ်မွှေ့ပါစေ ကောင်းစွာ စဉ်ဆက် မပြတ် သတိကပ်ထားနိုင်ပါသည်။ သင်္ခါရုပေက္ခာ ဉာဏ်စဉ် မရောက်ခင် နောက်ကဖြစ်ခဲ့တဲ့ ဉာဏ်စဉ်တွေ ကြိုးစား တက်တဲ့အခါမှာ ပေါ်နေသောဝေဒနာများ ပစ္စုပ္ပန်မိအောင် သည်းခံပြီး သတိကပ်ရာ၌ ကိုယ့်စိတ်နဲ့ကိုယ် စစ်တိုက် နေရပါတယ်။ ဝေဒနာတွေပြင်းထန်ပြီး တရားအားထုတ်ချိန်ကြာလာရင် စိတ်တ၀က်က တော်ချင်တယ်၊ ဣရိယာပုတ်ကို ပြင်ချင်တယ်။ နောက်စိတ်တ၀က်က မတော်သေးဘူး၊ ကြိုးစားပြီး ငြိမ်ပြီး သတိကပ်ထားမယ်။ နာရီမြည်မှ တော်မယ်ဆိုပြီး မိမိစိတ်ချင်း လွတ်ဆွဲနေရတတ်တယ်။ ဇွဲ့နဲ့၊ ၀ီရိယနဲ့ ကြီးစွာသောသတိနဲ့ ကြိုးစားအားထုတ်ပါမှ သင်္ခါရုပက္ခာ ဉာဏ်စဉ်ကို ရောက်နိုင်တယ်။
ရှေ့ဆက်ပြီး ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဝေဒနာပေါ်မှာဆက်၍ ကပ်ထားပါက အောက်အောက် ၀ိပဿနာ ဉာဏ်များနှင့် အထက်မဂ်ဥာဏ်အားလျှော်တဲ့ ဉာဏ်စဉ်နံပါတ်(၁၀)ဖြစ်တဲ့ အနုလော မဉာဏ်စဉ် အထိ ရောက်သွားပါတယ်။ ရှေ့ဆက်၍ ကိုယ်ရောစိတ်ပါငြိမ်ပြီး ကြီးစွာသောသတိဖြင့် ဆက်၍ ကပ်ထားပါက မိမိတို့ ကုသိုလ်ပါရမီရှိလျှင် အကြောင်းအကျိုးသင့်သည့်အခါ၌ သောတာပတ္တိမဂ် ရရှိပေမည်။
အထက်မဂ်ဉာဏ်သုံးခုကိုလည်း ယခုကဲ့သို့ပင် သမ္မသနဉာဏ်စဉ်မှ အနုလောမဉာဏ်စဉ်ထိ၊ ထိုမှ မဂ်ရသည် အထိ ကြီးစွာသောသတိဖြင့် သတိပဋ္ဌာန်တရားလေးပါးကို ကြိုးစားပွားများ အားထုတ်ရသည်။ လူတိုင်းနှင့် သင့်လျှော်သော သတိပဋ္ဌာန်တရားလေးပါးကို ပါရမီမရှိသူများ ပါရမီရှိအောင် အားထုတ်ရသည်။ ပါရမီရှိသူများလည်း ပါရမီရင့်အောင် အားထုတ်ရသည်။ ပါရမီရင့်သူများလည်း မဂ်ဖိုလ်ရအောင် အားထုတ်ရသည်။ မဂ်ဖိုလ်ရသူများလည်း ကောင်းမှန်း သိသည့်အတွက် နိဗ္ဗာန်ဝင်သည့်တိုင် တရားနှလုံးသွင်းကြပါသည်။
ယခုကဲ့သို့ ဝေဒနာလိုက်သည့်အပိုင်းကို အကျယ်တ၀င့်ရှင်းပြရခြင်းမှာ လူတိုင်းဝေဒနာကို ကြောက်ကြသည်။ ဝေဒနာဒဏ မခံနိုင်လို့၊ မကျော်နိုင်လို့ တရားဆက် အားမထုတ်တဲ့သူတွေ၊ ဝေဒနာကိုရှောင်နေကြလို့ ၀ိပဿနာ ဉာဏ်စဉ် တက်မှု နှေးကွေးနေသူများ နားလည်သဘောပေါက်၍ ကြိုးစားပွားများအားထုတ်ပြီး ဝေဒနာဒဏ်ကို ကျော်လွှား နိုင်အောင် လို့ အသေးစိတ်ရှင်းပြရခြင်း ဖြစ်ပါသည်။ ဝေဒနာမှာ ကာယိကဝေဒနာနှင့် စေတသိကဝေဒနာဟူ၍ နှစ်မျိုး ရှိပါသည်။ ကာယိကဝေဒနာမှာ ခန္ဓာကိုယ်ကိုမှီပြီး ဖြစ်ပေါ်လာသော ဝေဒနာဖြစ်သည်။ ဝေဒနာ၏ အဓိပ္ပါယ်မျာ ခံစားမှု ဖြစ်ပါသည်။ ခန္ဓာကိုယ်မှာ ဖြစ်ပေါ်နေတဲ့ ခံစားမှု-နာတယ်၊ ကျင်တယ်၊ ထုံတယ်၊ ကိုက်ခဲတယ်၊ ညောင်းညာတယ်၊ ပူတယ်၊ အေးတယ် စသည်တို့ ဖြစ်ကြပါသည်။ ခန္ဓာကိုယ်မှာပေါ်လာတဲ့ ခံစားမှုဝေဒနာကို သတိ ကြပ်ကြပ်ပြုပြီး အစဉ်အဆက် မပြတ် သတိ ကပ်၍ လိုက်ရမည်။ ကာယိကဝေဒနာလျှော့သွားတဲ့အခါ ၄င်း၊ ကာယိကဝေဒနာကို သတိကပ် လိုက်နေစဉ် စေတသိက ဝေဒနာများလည်း ၀င်လာပေါ်လာတတ်ပါသည်။
လူတိုင်း၏ စိတ်ထဲတွင် ယခုဘ၀၌၄င်း၊ သံသရာဘ၀ အဆက်ဆက်၌၄င်း၊ တွေ့ကြုံခံစားခဲ့ရသော ပျော်ရွှင်မှု၊ ၀မ်းမြောက်မှု၊ စိတ်ဆင်းရဲမှု၊ ဒေါသဖြစ်ရမှု၊ တွေဝေမိန်းမောခဲ့ရမှုများကို စွဲလမ်းခဲ့ကြသည်။ ထိုစွဲလမ်းမှုများသည် မိမိတို့၏ စိတ်ထဲ၌ တံဆိပ်ရိုက်နှိပ်ထားသလို စွဲလမ်းခဲ့ကြ၏။ ၀ိပဿနာတရားသည် စိတ်ကို စင်ကြယ်အောင် ပြုလုပ်ပေးသည်။ ထို့ကြောင့် ၀ိပဿနာတရား ကြိုးစားပွားများသည့်အခါ၌ မိမိစိတ်ထဲ၌ စွဲလမ်းထားသော လောဘတရား၊ ဒေါသတရား၊ မောဟတရားတွေ ထွက်လာတတ်ပါသည်။ စွန်းလွန်းဆရာတော်ဘုရားကြီးက ဥပမာပေးသည်မှာ ဓာတ်ပြားနှင့် အပ်သွား ထိသော ဓါတ်ပြားထဲမှာ သွင်းထားတဲ့ အသံတွေ ထွက်လာသလိုဘဲ ၀ိပဿနာတရားတည်းဟူသော အပ်သွားနှင့် စိတ်ဟူသော ဓာတ်ပြားတို့ တွေ့ထိတဲ့အခါ ပျော်ရွှင်စွဲမက်စရာလောဘသံ၊ ၀မ်းနည်းငိုကျွေးစရာဒေါသသံ တွေဝေမိန်းမော စရာ မောဟသံတွေ ထွက်လာတတ်တယ်။ စိတ်မှာပေါ်လာတဲ့ စေတသိကဝေဒနာကို သတိကြပ်ကြပ်ပြုပြီး ကပ်ထားရင် တဖြေးဖြေး ထိုစေတသိကဝေဒနာ လျှော့ပါးပျောက်ပျက်သွားပြီး မိမိစိတ်လည်း ကြည်လင်ပေါ့ပါး လန်းဆန်း သွားပါလိမ့်မယ်။ တခါတလေ ကာယိကဝေဒနာကို သတိကပ်လိုက်နေရင်းနှင့် စေတသိကဝေဒနာများလည်း တွဲပြီး ပေါ်လာတတ်ပါသည်။ ထိုအခါ၌ ကာယိကဝေဒနာကိုသာ ကြိုးစားပြီး သတိကြပ်ကြပ်ပြု၍လိုက်ပါက စေတသိကဝေဒနာ ကိုပါ တွဲလိုက်ပြီးသား ဖြစ်တတ်ပါသည်။ ထို့ကြောင့် အရေးအကြီးဆုံးက ဘာဝေဒနာဘဲပေါ်ပေါ် ပေါ်လာတဲ့ဝေဒနာမှာ ကြီးစွာသောသတိဖြင့် အစဉ်မပြတ်သတိကပ်၍ လိုက်ဖို့ ဖြစ်ပါသည်။
စွန်းလွန်းဝိပဿနာအားထုတ်နည်းသည် လျှောင်း၊ ထိုင်၊ ရပ်၊ သွား ဣရိယာပုတ်လေးပါးစလုံး၌ သတိကပ် အားထုတ်နေရသော နည်းဖြစ်ပေသည်။ စွန်းလွန်းဆရာတော်ဘုရားကြီးကလည်း စားသတိနဲ့စား၊ သွားသတိနဲ့သွား၊ ရပ်သတိနဲ့ရပ်၊ ထိုင်သတိနဲ့ထိုင်၊ အိပ်သတိနဲ့ အိပ်လို့ ဟောပြောညွှန်ပြ ဆုံးမတော်မူပါသည်။
စားသတိနဲ့စားဆိုသည်မှာ လက်ကထမင်းပန်းကန်ဆီသွားရင် လက်သွားတာကို သတိကပ်ထား၊ ထမင်းကို ကိုင်ရင် ကိုင်မှန်းသိ၊ ထမင်းကို ပါးစပ်ရှိရာသို့ယူလာရင် ယူလာမှန်းသိအောင် သတိကပ်ထား။ ထမင်းကို ပါးစပ်ထဲထည့်ရင် ထည့်မှန်းသိအောင် သတိကပ်ထား၊ ၀ါးရင်ဝါးမှန်းသိအောင် သတိကပ်ထား၊ မျိုချရင် မျိုချမှန်းသိအောင် သတိကပ်ထား။ ဤကဲ့သို့ စားသည့်အမူအရာအသေးစိတ်ကို သတိကပ်ထားခြင်းသည် စားသတိနဲ့စားဆိုသည့် ဆုံးမသြ၀ါဒအတိုင်း စားခြင်း ဖြစ်သည်။
သွားသတိနဲ့သွားဆိုသည်မှာ ခြေလှမ်းတိုင်းခြေလှမ်းတိုင်း ခြေဖ၀ါးနှင့် မြေကြီး သို့မဟုတ် ကြမ်းပြင်နှင့် ထိတိုင်း ထိတိုင်း ထိုထိတဲ့ နေရာလေးမှာ ထိတာသိအောင် သတိကပ်ထားရမယ်။ စအားထုတ်စဉ်မှာ ၀င်သက်ဆွဲ၍ ခဏ အသက်အောင့်ထားပြီး စိတ်ကို ခြေဖ၀ါးဆီ လွှတ်ထားပြီး ခြေဖ၀ါးနှင့်မြေကြီး သို့မဟုတ် ကြမ်းနဲ့ထိတာကို သိအောင် သတိကပ်ထားရမည်။ နောက်တလှမ်း လှမ်းရာမှာလည်း ထိုကဲ့သို့ပင် ခြေဖ၀ါးနှင့်မြေကြီး ထိတဲ့အပေါ်မှာ သတိ ကပ်ထားရမယ်။ အသက်ရှူတဲ့ဆီ စိတ်မရောက်စေဘဲ ခြေလှမ်းတိုင်း ခြေလှမ်းတိုင်း ခြေဖ၀ါးနှင့် မြေကြီး ထိတဲ့အပေါ်မှာ သတိကပ်ပြီး လျှောက်ရမယ်။ ထိုသို့သတိကပ်အားထုတ်ပါများလာပါက ခြေဖ၀ါးနှင့် မြေကြီး ထိတာကို သတိကပ်နိုင်သည့် အပြင် ခြေထောက်လှမ်းသွားသည့် အမူအရာလှုပ်ရှားမှုကိုပါ အသေးစိတ် သိကပ်နိုင်လာလိမ့်မယ်။ ဤကဲ့သို့ စဉ်ဆက် မပြတ် သတိကပ်ထားခြင်းဖြင့် သွားသတိနဲ့သွားဆိုသည့် ဆုံးမသြ၀ါဒအတိုင်းသွားခြင်း ဖြစ်သည်။
သွားသတိနဲ့သွားဆိုသည်မှာ ခြေလှမ်းတိုင်းခြေလှမ်းတိုင်း ခြေဖ၀ါးနှင့် မြေကြီး သို့မဟုတ် ကြမ်းပြင်နှင့် ထိတိုင်း ထိတိုင်း ထိုထိတဲ့ နေရာလေးမှာ ထိတာသိအောင် သတိကပ်ထားရမယ်။ စအားထုတ်စဉ်မှာ ၀င်သက်ဆွဲ၍ ခဏ အသက်အောင့်ထားပြီး စိတ်ကို ခြေဖ၀ါးဆီ လွှတ်ထားပြီး ခြေဖ၀ါးနှင့်မြေကြီး သို့မဟုတ် ကြမ်းနဲ့ထိတာကို သိအောင် သတိကပ်ထားရမည်။ နောက်တလှမ်း လှမ်းရာမှာလည်း ထိုကဲ့သို့ပင် ခြေဖ၀ါးနှင့်မြေကြီး ထိတဲ့အပေါ်မှာ သတိ ကပ်ထားရမယ်။ အသက်ရှူတဲ့ဆီ စိတ်မရောက်စေဘဲ ခြေလှမ်းတိုင်း ခြေလှမ်းတိုင်း ခြေဖ၀ါးနှင့် မြေကြီး ထိတဲ့အပေါ်မှာ သတိကပ်ပြီး လျှောက်ရမယ်။ ထိုသို့သတိကပ်အားထုတ်ပါများလာပါက ခြေဖ၀ါးနှင့် မြေကြီး ထိတာကို သတိကပ်နိုင်သည့် အပြင် ခြေထောက်လှမ်းသွားသည့် အမူအရာလှုပ်ရှားမှုကိုပါ အသေးစိတ် သိကပ်နိုင်လာလိမ့်မယ်။ ဤကဲ့သို့ စဉ်ဆက် မပြတ် သတိကပ်ထားခြင်းဖြင့် သွားသတိနဲ့သွားဆိုသည့် ဆုံးမသြ၀ါဒအတိုင်းသွားခြင်း ဖြစ်သည်။
ထိုင်သတိနဲ့ထိုင်ဆိုသည်မှာ ထိုင်တဲ့အခါ၌ ခြေထောက်နဲ့ကြမ်းပြင်၊ တင်ပါးနဲ့ကြမ်းပြင် ထိနေတာသတိထားရင် သိလိမ့်မယ်။ ထိုထိနေတဲ့အပေါ်မှာ သတိကပ်ထားရမယ်။ ထိုနေတာကြာလို့ ခန္ဓာကိုယ်ပေါ်မှာ ပူ၊ အေး၊ ညောင်းညာ၊ ကိုက်ခဲ၊ ထုံကျင်၊ စူးရှနာကျင်တဲ့ ဝေဒနာတွေပေါ်လာရင် ထိုပေါ်လာတဲ့ဝေဒနာမှာ သတိကပ်ထားရမယ်။ ဤကဲ့သို့ စဉ်ဆက်မပြတ် သတိကပ်ထားခြင်းဖြင့် - ထိုင်သတိနဲ့ထိုင်- ဆိုသည့် ဆုံးမသြ၀ါဒအတိုင်း ထိုင်နေခြင်း ဖြစ်သည်။
အိပ်သတိနဲ့အိပ်ဆိုသည်မှာ အိပ်သည့်အခါ၌ အိပ်နေကြအတိုင်း သတိမကပ်ဘဲ လှဲမအိပ်ရ။ အိပ်ရန် လှဲလိုက်သည့်အခါစိတ်ဖြင့် ခန္ဓာကိုယ်တကိုယ်လုံး ခြံကြည့်လိုက်ပါ။ ခန္ဓာကိုယ်မှာ ပူ၊ အေး၊ ထုံကျင်၊ လှုပ်ရွ၊ နာကျင်တဲ့ ဝေဒနာပေါ်နေပါက ပထမဆုံး စိတ်ရောက်သွားသည့် ထင်ရှားတဲ့ဝေဒနာပေါ်မှာ သတိကပ်ထားပါ။ အချိန်အတန်ကြာ သတိကပ်ထားသည့် အခါ၌ သတိကပ်ထားသည့် ဝေဒနာလျှော့တာ၊ ပျော့လာတဲ့အခါ ဘ၀င်ကျ အိပ်ပျော်သွားလိမ့်မည်။ ဘ၀င်ကျမှ ပြန်ထလာသည့်အခါ ခန္ဓာကိုယ်မှာ သတိကပ်မိ၍ နိုးလာပါလိမ့်မည်။ လုံးလုံးဘ၀င်ကျ အိပ်ပျော်နေသည့်အခါ၌ သတိမကပ်နိုင်သော်လည်း ပြန်နိုးလာသည့်အခါ၌ ခန္ဓာကိုယ်မှာ သတိကပ်ပြီး နိုးလာလိမ့်မည်။ ကြီးစွာသောသတိဖြင့် ကြိုးစားပွားများ အားထုတ်ပါက အိပ်ပျော်နေသည့်အချိန်ကလွဲ၍ ကျန်သည့်အချိန်၌ ခန္ဓာကိုယ်မှာ သတိကပ်ထား နိုင်ပေမည်။ ဤကဲ့သို့ စဉ်ဆက်မပြတ် သတိကပ်ထားခြင်းဖြင့် - အိပ်သတိနဲ့အိပ်-ဆိုသည့် ဆုံးမသြ၀ါဒအတိုင်း အိပ်ခြင်း ဖြစ်သည်။
ကြီးစွာသော ဇွဲ၊ လုံ့လ၊ ၀ီရီယ၊ ကြီးစွာသောသတိဖြင့် သတိပဋ္ဌာန် တရားလေးပါးကို ဣရိယာပုတ်လေးပါးစလုံး၌ မနေမနားကြိုးစား ပွားများအားထုတ်ပါက ရက်တိုတိုနှင့် မဂ်ဖိုလ်နိဗ္ဗာန်ကို မျက်မှောက်ပြုနိုင်ပေမည်။ ‘‘ကျေးဇူးရှင် စွန်းလွန်း ဆရာတော်ဘုရားကြီး အမိန့်ရှိခဲ့သည်မှာ သောတာပတ္တိမဂ်ရဖို့ ဒီလောက်မခက်ပါဘူး။ ယောဂီအပေါင်းတို့သည် သွားလမ်းလာလမ်း မသိလို့၊ သွားနေကျ လမ်းမဟုတ်သည့်အတွက် လမ်းချော်ချော်နေကြလို့ လိုရာခရီးမရောက်ကြတာလို့ အမိန့်ရှိခဲ့ပါသည်။’’
နှာသီးဖျား၊ နှုတ်ခမ်းဖျားမှာ လေတိုးထိတော့ သိလိမ့်မယ်။ သိတဲ့အပေါ် သတိထားရှူရမယ်လို့ သွားလမ်း ရှိပေမယ့်၊ ရှူနေရင်းစိတ်က စဉ်းစားတဲ့ ဘက်ရောက်သွားတယ်၊ အိပ်ငိုက်တဲ့ဘက် ရောက်သွားတယ်၊ အဲသည်လို လမ်းချော်နေကြတယ်။ဝေဒနာလိုက်တဲ့ အခါမှာလည်း ဝေဒနာပေါ်မှာ သတိကြပ်ကြပ်ပြုပြီး သတိကပ်ထားလို့ ဆိုပေမယ့် လည်း စိတ်ကဝေဒနာပေါ်မှာ မရှိဘူး။ စဉ်းစားတဲ့ ဘက်လိုက်သွားလိုက်၊ အိပ်ငိုက်တဲ့ဘက်လိုက်သွားလိုက်၊ ညောင်းညာ ကိုက်ခဲ ဝေဒနာပြင်းထန်လာရင် ကိုယ်ရောစိတ်ပါငြိမ်ပြီး ဝေဒနာမှာသည်းခံပြီး သတိကပ်မထားဘဲ ပြင်းထန်တဲ့ဝေဒနာ သက်သာအောင် ခြေတွေလက်တွေပြင်လိုက်၊ လှုပ်လိုက်ကြတယ်။ ကိုယ်ရောစိတ်ပါငြိမ်ပြီး ဝေဒနာမှာ သတိကပ်မထားဘဲ အလွယ်တကူ ခြေတွေ၊ လက်တွေပြင်လိုက်၊ လှုပ်လိုက်ခြင်းသည် လမ်းချော်ကျနေခြင်း ဖြစ်သည်။
ထိုသို့ လမ်းချော်မကျစေရန် - ထိမှု - သိမှု - ထိုနှစ်ခု သတိကြပ်ကြပ်ပြု-ဆိုသည့် ကျေးဇူးရှင် စွန်းလွန်းဆရာတော်ဘုရားကြီး၏ ဆုံးမသြ၀ါဒအတိုင်းကြီးစွာသော ဇွဲ၊ လုံ့လ၊ ၀ီရိယ၊ ကြီးစွာသော သတိဖြင့် ကြိုးစား ပွားများအားထုတ်ပါက မိမိလိုရာ မဂ်ဖိုလ်နိဗ္ဗာန်ကိုရက် တိုတိုဖြင့် မျက်မှောက်ပြုနိုင်ကြပေမည်။ နှာသီးဖျားမှာ သတိကပ်ပြီး ရူနေတဲ့အချိန်၊ ခန္ဓာကိုယ်မှာပေါ်နေတဲ့ ဝေဒနာကို သတိကပ်ပြီး လိုက်နေတဲ့အချိန်တို့၌ သတိကြပ်ကြပ်ပြု၍ သတိ ကပ်ထားပါက ခန္ဓာကိုယ်ကလည်း ဟိုလှုပ်ဒီလှုပ် မလှုပ်ဘူး။ မျက်စိကတောင်ကြည့် မြောက်ကြည့် မကြည့်ဘူး။ နှာခေါင်းကလည်း ဟိုအနံ့ ဒီနံ့မရှူဘူး။ ပါးစပ်ကလည်းဟိုအစား ဒီအစားမစားဘူး။ စိတ်ကလည်း ဟိုတွေ ဒီတွေးမတွေဘူး။ စက္ခုံနြေ္ဒ - သောတိနြေ္ဒ - ဃာနိနြေ္ဒ - ဇိဝှိနြေ္ဒ - ကာယိနြေ္ဒ - မနိနြေ္ဒလျှင် ခြောက်ခုမြောက်တဲ့ ဣန္ဒြိယသံဝရသီလနဲ့ ပြည့်စုံနေတယ်။ ဣန္ဒြိယသံဝရသီလက မဂ်ကိုတိုက်ရိုက်အကျိုးပေးတယ်။ အဲဒါ ‘‘သီလ’’ ဖြစ်တယ်။
ခန္ဓာကိုယ်ပေါ်မှာပေါ်နေတဲ့ ဝေဒနာကို သတိကပ်ထားသည့်အတွက် စိတ်ကဟိုရောက် ဒီရောက်မရောက်ဘဲ ဝေဒနာပေါ်မှာ တည်နေတယ်။ အဲသည်လို စိတ်ကလေးတည်ငြိမ်နေတာ ‘‘သမာဓိ” ဖြစ်သည်။ ဝေဒနာပေါ်မှာ စိတ်ကလေး တည်နေအောင် သတိကပ်ထားတဲ့အခါ ခန္ဓာကိုယ်ကြီးရဲ့ မမြဲတဲ့သဘော၊ ဆင်းရဲတဲ့သဘော၊ အစိုးမရ မလိုမလိုက်တဲ့ သဘော၊ မတင့်တယ်တဲ့ သဘောတွေကို ထိုးထွင်း၍ သိသာလိမ့်မည်။ ဤကဲ့သို့ ခန္ဓာကိုယ်ကြီးရဲ့ အနိစ္စ၊ ဒုက္ခ၊ အနတ္တ၊ အသုဘတရားတွေကို ထိုးထွင်းပြီးသိတာ ၀ိပဿနာ ‘‘ ပညာ’’ ဖြစ်သည်။ ဂေါတမမြတ်စွာဘုရားရှင်၏ အဆုံးအမ သာသနာဆိုသည်မှာ - သီလ၊ သမာဓိ၊ ပညာနှင့်ပြည့်စုံအောင် အားထုတ်မှုပင် ဖြစ်သည်။ ထိမှုသိမှုထိုနှစ်ခု သတိကြပ်ကြပ် ပြု၍နေပါက - သီလ၊ သမာဓိ၊ ပညာဖြင့် ပြည့်စုံ၍နေပေသည်။ မြတ်စွာဘုရားရှင်တို့၏ အဆုံးအမအတိုင်း နေသည် မည်ပေ၏။ ရဟန်းရှင်လူအပေါင်းတို့သည် သတိပဋ္ဌာန်တရားလေးပါးကို ကောင်းစွာပွားများ အားထုတ်နိုင်ကြသည်ဖြစ်၍ မဂ်ချမ်းသာ၊ ဖိုလ်ချမ်းသာ၊ နိဗ္ဗာန်ချမ်းသာကို ယခုဘ၀၌ပင်လျှင် လွယ်ကူလျှင် မြန်စွာ၊ အနှောက်အယှက်ကင်းစွာ မျက်မှောက် ပြုနိုင်ကြပါစေသတည်း
ဆရာတော်ဦးဝရ
ကမ္ဘာအေးစွန်းလွန်းဂူကျောင်း
ကျေးဇူးရှင်စွန်းလွန်းဂူကျောင်းဆရာတော်ဘုရားကြီးနှင့် ဆရာတော်ဦးဝိနယ၊ ဆရာတော်ဦးဝရ၊ ကျောင်းအမကြီးဒေါ်တင်မြိုင် အား၏ webside ဖြင့်ပူဇော်ကံတော့ပါသည်။